Renkaan ajoneuvotestaus

Renkaan kulumiskestoa mitataan ns. convoy-testein, joissa kolme samanlaista autoa ajaa peräkkäin määrättyä reittiä. Autoilla ajetaan n. 15 000 kilometriä kahden viikon aikana. Kahteen autoon on asennettu testirenkaat, yhdessä autossa on referenssirenkaat, joihin testirenkaiden mittaustuloksia verrataan. Testi selvittää, miten nopeasti renkaat kuluvat ja säilyttävätkö ne kuluessaankin tasaisen, virheettömän muotonsa.

Kenttätestejä teemme useissa eri maissa yhteistyössä paikallisten taksien kanssa. Taksien normaaliajot antavat todellista, autenttista tietoa renkaiden kulumisesta erilaisilla teillä ja vaihtelevissa ajotilanteissa.

Kuljetusliikkeiden paketti- ja jakeluautoja varustetaan C-renkailla, ja näin saadaan käyttäjiltä suoraa palautetta renkaiden toimivuudesta ja ominaisuuksista tyypillisissä käyttötilanteissa.